钦定古今图书集成/历象汇编/岁功典/第060卷 > 声声慢〈秋声〉 蒋捷
## 钦定古今图书集成/历象汇编/岁功典/第060卷 > 声声慢〈秋声〉 蒋捷

黄花深巷，红叶低窗，凄凉一片秋声。豆雨声来，中间
夹带风声。疏疏二十五点，丽谯门、不锁更声。故人远，
问谁摇玉珮，檐底铃声。　彩角声吹月堕，渐连营马
动，四起笳声。闪烁邻灯，灯前尚有砧声。知他诉愁到
晓，碎哝哝、多少蛩声。诉未了，把一半、分与雁声。